# Kerecsend Község Önkormányzata 3396 Kerecsend, Fő út 55.

**Tel.: (36) 550-320 Fax.: (36) 550-328**

**e-mail:** **jegyzo@kerecsend.hu**

## J e g y z ő k ö n y v

***Kerecsend Község Önkormányzatának 2022. október 27.-i soros, nyílt képviselő-testületi üléséről***

**J E G Y Z Ő K Ö N Y V**

Készült: 2022. október 27-én Kerecsend Község Önkormányzata soros, nyílt képviselő- testüelti ülésén (Kerecsend, Fő u. 55.)

**Az ülésen elfogadott döntések:**

|  |  |
| --- | --- |
| 88/2022. (X.27.) határozat | Berekerdő Óvoda 2021/2022. nevelési évben végzett munkájáról és az új nevelési év terveiről szóló beszámoló elfogadása |
| 89/2022. (X.27.) határozat | Kerecsend Közbiztonságáért Polgárőr Egyesület és a Kerecsendi polgárőr Egyesület számára 170-170.000 Ft működési támogatás megállapítása határozat |
| 90/2022. (X.27.) határozat | *„Mini bölcsőde kialakítása Kerecsenden”* című projekt (támogató okirat száma: PM/2002- 2/2019.) „konyhai bútorzat elkészítése és beépítése” tárgyú beszerzési eljárásban hozott határozat |

# Az ülésen elfogadott rendeletek:

Képviselő-testületének

8/2013. (V.29.) önkormányzati rendelete

az Önkormányzat Szervezeti és Működési Szabályzatáról szóló 10/2022. (X.27.) önkormányzati rendelet módosításáról

Önkormányzata

Község

Kerecsend

10/2022 (X.27.)

*A jegyzőkönyv 204-217-ig számozott oldalt tartalmaz.*

***Jelen vannak:***

Ált.Isk

Sári László polgármester Dr. Szász Kata jegyző

Forgácsné Román Rita alpolgármester Prokaj Milán képviselő

Fónad István képviselő Nagy Ferenc képviselő Burai József képviselő

Barna Erika óvodavezető –Kerecsendi Berekerdő Óvoda

Palkovics Péter intézményvezető – Kerecsendi Magyary Károly Ált.Isk.

Prokaj Adrienn intézményvezető helyettes – Kerecsendi Magyary Károly

Nagyné Hágen Éva iskolatitkár – Kerecsendi Magyary Károly Ált.Isk. Ballagó Zoltán – Egri Tankerület Igazgató

1 fő helyi lakos

*NAPIRENDEK*

1. Tájékoztató a lejárt határidejű határozatok végrehajtásáról és az előző testületi ülés óta tett intézkedésekről

előadó: Sári László polgármester

1. Tájékoztató a Kerecsendi Magyary Károly Általános Iskola 2021/2022. nevelési évben végzett munkájáról és az új nevelési év terveiről

Előadók: Ballagó Zoltán egri tankerületi igazgató Palkovics Péter igazgató

1. Beszámoló a Berekerdő Óvoda 2021/2022. nevelési évben végzett munkájáról és az új nevelési év terveiről

előadó: Barna Erika óvodavezető

1. Kerecsendi civil szervezetek 2022. évi támogatása előadó: Sári László polgármester
2. Egyebek

# Sári László polgármester

Tisztelettel köszöntöm a képviselő-testület tagjait a mai képviselő-testületi ülésünkön, valamint az egyes napirendi pontokhoz meghívott vendégeket. Köszönöm Ballagó Zoltán Egri Tankerület Igazgató urat, Palkovics Péter intézményvezető urat, Barna Erika óvodavezetőt, valamint az iskola megjelent képviselőit. Megállapítom, hogy határozatképesek vagyunk, 1 képviselőnk jelezte, hogy nem tud jelen lenni, az ő ügyében az egyebekben lenne egy javaslat. A napirendi pontokhoz van-e esetleg valakinek változtatási javaslat? Amennyiben nincs, akkor kérnék erről egy szavazást.

Megállapítom, hogy egyhangúlag elfogadta a képviselő-testület, hogy a kiküldött napirend szerint haladjunk.

# napirendi pont

**Sári László polgármester**

Tájékoztatóját megtartotta, mellékletként csatolva a jegyzőkönyvhöz.

Tájékoztatta a képviselőket és a megjelenteket az előző ülés óta tett intézkedésekről, hivatalos megbeszélésekről, értekezletekről, településen történt eseményekről, lezárt -, jelenleg futó pályázatokról és jövőbeli pályázati lehetőségről.

# Palkovics Péter intézményvezető

A tájékoztatóban elhangzott ipari park, melyik területet fogja érinteni?

# Sári László polgármester

Az Axiál után a 3-as főút és az Laskó-patak közötti terület. Akik eddig jelentkeztek ide, kb 10 ha terület van lefedve, ez a terület jelen pillanatban most 25 ha-t jelent. Másik oldalról tekintve, folyamatos egyeztetés zajlik a településvezetők között és a képviselőkkel és próbálunk egy igazságos elosztást tető alá hozni, de nyilván vezetőnek a saját települése a legfontosabb és megjöttek a szándéknyilatkozatok, hogy a cégek szeretnének itt letelepedni, így hozzávetőleg egy 800 millió forintot véltek nekünk adni, viszont ebből 100 milliót

elvettek, mert Nagytályán már jövő tavasszal építkezni fog a Bosch. Jelenleg a támogatói határozat még nincs meg, de ezt követően a földtulajdonosokkal le kell ülni tárgyalni.

# Palkovics Péter intézményvezető

Volt egy ígéretünk rekortán pályára, csak az az iskola területén nem fért el és akkor keresték meg az önkormányzatot. Ezzel kapcsolatban lehet tudni valamit?

# Sári László polgármester

Amit kértek tőlünk adatokat azt rendelkezésre bocsátottuk, az együttműködési megállapodás is aláírásra került.

# Palkovics Péter intézményvezető

Rendben, köszönöm szépen.

# Sári László polgármester

Ha nincs más kérdés, akkor köszönöm, hogy tudomásul vettétek a tájékoztatót.

# napirendi pont

**Sári László polgármester**

A 2. napirendi pontban a Magyary Károly Általános Iskola tájékoztatója a téma, kérdezem a megjelentek, hogy kívánnak-e kiegészítést tenni?

# Palkovics Péter intézményvezető

Köszöntök mindenkit. Néhány mondattal szeretném kiegészíteni, próbáltunk részletes tájékoztatót készíteni. Az iskola stabilan működik, az iskola létszáma 180 fő körül mozog, a tanári gárda teljes egészében le tudja fedni a tantárgyakat. Nemcsak a személyi feltételek vannak meg, hanem a tárgyi feltételeket is a tankerület maximálisan a rendelkezésünkre bocsátja. A múlt évben Magyar Falu Program keretében került felújításra a tornaterem teteje, illetve idén 2 ciklusban a fűtéskorszerűsítés is megtörtént, új kondenzációs kazánok kerültek beszerelésre. A működi feltételek teljesen adottak, így azon dolgozunk, hogy a lehető legtöbbet hozzuk ki a gyerekekből. Nekünk is energia megtakarítási tervet kellett készíteni, a tankerülettel közösen elfogadtunk egy olyan javaslatot és arra a döntésre jutottunk, hogy az A épület alsó szintjét lezártuk és az ott lévő órákat, más üres termekbe helyeztük át. Az intézmény többi részén is tartjuk a 20 fokot. Meg szeretném említeni, hogy szép sikereket értünk el sakk terén. Négy diákunk nyert megyei sakk bajnokságot és ők az országos versenyen is 10 helyezés körül szerepeltek. Egyik diákunkkal megnyertük a megyei fizika versenyt és szépen szerepelt a döntőben is. Emellett minden nap van sportolási lehetőség a gyerekeknek, már 2 testnevelő tanárral, így van szertorna, birkózás és foci is. Zene területén is igyekszünk minden lehetőséget biztosítani a diákoknak, a Rajkó Zeneiskolával van kapcsolatunk. A tanulóink több mint 60 %-a hátrányos helyzetű, így a zenével és a sporttal próbáljuk segíteni őket. Köszönöm szépen.

# Ballagó Zoltán Egri Tankerület Igazgató

Tisztelettel polgármester úr, tisztelt képviselő-testület! Köszönjük a lehetőséget és az érdeklődés, hogy ismét kíváncsiak az intézményünkben folyó szakmai munkáról. Intézményvezető úr a tájékoztatóban alaposan összefoglalta a legfontosabbakat. Én a 4. oldalon lévő táblázatra hívnám fel a figyelmet, mely a legfontosabb statisztikai adatokat tartalmazza a gyerekek vonatkozásában. A fenntartónak és üzemeltetőnek a feladta a működéshez szükséges személyi és tárgyi feltételek biztosítása. Az intézményben 27 fő dolgozik, a pedagógusok, óraadók, technikai dolgozókon kívül van 1 közfoglalkoztatott munkatárs is, illetve van iskolaőr is, akinek a munkájával a – nevelők visszajelzése alapján – meg vannak elégedve. A közfoglalkoztatottak száma évről-évre csökken, de ott, ahol nagy szükség van, ott igyekszünk a megfelelő létszámot biztosítani. Nagyon nehéz a megfelelő szakképzettséggel rendelkező tanár kollégákat biztosítani, ez a tendencia sajnos az Egri Tankerületben is jelen van. Nagyon sokat dolgoznak az intézményvezetők annak érdekében, hogy legyenek megfelelő szakemberek. Továbbá, igyekszünk jó gazdái lenni az intézménynek

– épületnek és az infrastruktúrát is fejleszteni, - amire intézményvezető úr is kitért – ehhez pályázati és saját forrást is felhasználva. Az infrastruktúra mellett természetesen a tárgyi eszközök fejlesztése is fontos, mert nem mindegy milyen környezetben tanulnak a gyerekek. Az elért szép eredményekhez gratulálok intézményvezető úrnak és a pedagógusoknak is egyaránt. Az energiaválság elérte a köznevelési intézményeket is. Erre vonatkozóan vannak jogszabályi előírások, valamint a Belügyminisztériumtól kapott feladatkiadás. Ennek eredményeként született egy energia megtakarítási terv, melyet a tájékoztató mellé csatolva, megkaptak. Ez úgy működhet hatékonyan, ha az intézményben dolgozókkal közösen találjuk ki, hogy lehet ezt végrehajtani a megfelelő módon, ezt a nehezen megoldható 25%-os csökkentést. Hasonlóan az önkormányzathoz, a gáz – és a villamos energia tekintetében is jó szerződéssel rendelkezünk, de a megtakarítást nem forintban, hanem kW-ban írták elő. Egyes intézkedések, amiket Péterék is meghoztak, ezt a célt szolgálják. Azt a hőmérsékletet, amit a jogszabály előír, azt teljesítjük – amire Péter is kitért – a 20 fokot a tantermekbe, illetve 18 fok a tornaterembe. Úgy gondolom helyes döntés volt az előző években olyan beruházásokat eszközölni, amik most az energiamegtakarítást szolgálják. Úgy gondolom a villamos energia megtakarítással nehezebb dolgunk lesz, hiszen már korán sötétedik és adott esetben, ha olyan foglalkozások vannak, akkor ahhoz mindenképp szükséges a megfelelő fényforrás, illetve a számítástechnika eszközök használatához is. Végezetül szeretném megköszönni az önkormányzatnak, polgármester úrnak, a képviselő-testületnek, a hivatalnak, hogy mindig figyelnek az iskolára – még ha nem is az önkormányzat fenntartásában van – és segítik a munkánkat. Valamint köszönöm az intézmény vezetőjének és minden kollégának az áldozatos munkát.

# Sári László polgármester

Köszönjük szépen. Egyetértek az elmondottakkal. Nem árulok el titkot, ha azt mondom, hogy jó kapcsolat a miénk, ami egészen 2006-ra nyúlik vissza. Bármilyen kérdéssel fordulhattam hozzád oktatási-nevelési ügyekben. A vagyonnal kapcsolatban úgy gondolom amennyire lehet mi is jó gazdái vagyunk a ránk bízott vagyonnak és amennyire lehet mi is igyekszünk megragadni minden fejlesztési lehetőséget. Azt tudni kell, hogy akár az iskola, akár egy

egyház, akár a civilek pályázatairól van szó, van egy választókerületi egyeztetés, ott én bármilyen pályázati lehetőség van, én mindig támogatom. Úgy gondolom, hogy annak ellenére, hogy nem mi vagyunk az iskola fenntartói a helyi dolgokról mégis csak közösen kell gondolkodni és ezt oly módon lehet, ha meghallgatjuk egymást és van egy aktív kapcsolat. Én is nagyon szépen köszönöm az itt folyó munkát, kérem tolmácsolják a pedagógusok felé.

Az elhangzottakkal és a kiküldött anyaggal kapcsolatban, van-e valakinek hozzászólása? Köszönjük a tájékoztatót.

*Ballagó Zoltán, Palkovics Péter elhagyják a képviselő-testületi ülést.*

*Szünet*

# napirendi pont

**Sári László polgármester**

A Berekerdő Óvoda beszámolójához kapcsolódóan kérdezem Barna Erika óvodavezetőt, kíván-e szóbeli kiegészítést tenni?

# Barna Erika óvodavezető

Szeretettel köszöntök mindenkit. Néhány mondattal szeretném kiegészíteni a beszámolót, ami elég részletes és mindenre kiterjedő. A takarékoskodás nálunk is aktuális. A napelemek – melyek tavaly lettek felszerelve – nemrég lettek beüzemelve. Az engedélyeztetés bürokráciája ilyen sokáig elhúzódott, hogy csak 1 hónappal ezelőtt sikerült aktiválni. Nálunk a rendelet alapján 20 fok lehet és úgy kell meghatározni, hogy a radiátortól legtávolabb eső falra kell 1 méterre a padlótól felszerelni a hőmérőket és ott kell mérni a 20 fokot. A fenntarthatóság, környezettudatosság fontos számunkra, harmadik alkalommal vagyunk zöld óvoda. Új elemet azzal vittünk be, hogy „zöld kommandó” van, akik végigjárják a folyosókat, hogy hol maradt égve az villany, vagy hol folyik épp a víz és így játékosan próbáljuk ezt tudatosságok bevonni a nevelésbe. A Biztos Kezdet Klub működik és nagyon szép számmal vesznek részt a szülők. A kukucskáló programsorozatunkkal is együttműködik, ezt azért alakítottuk ki mert 2-3 évig nem volt feltöltve a 100 férőhelyünk. Ennek az idei évben meg is lett az eredménye, hiszen 1,5x annyi gyereket írattak be az intézménybe, így ebben az évben teljes mértékben kitöltjük a

100 férőhelyet. A tehetségműhelyek működése törvényi kötelezettségünk, második éve működtetjük a tehetségműhelyeket. Általában három műhely van ahová a nagycsoportos gyerekek kerülnek be. Olyan pedagógusok vezetik ezeket a műhelyeket, akik éreznek magukban a műhelytémák iránt még plusz innovációt és a kötetlen munkaidejük terhére végzik ezt a műhelymunkát. Jelenleg három tehetségműhely működik. Az erdei óvoda területén is fejlődtünk nagyon sokat. Az idei évben júniusban 3 napos volt és minden csoport a gyerekek életkori sajátosságainak megfelelően szervezett programokat. Ez vagy erdei kirándulás, vagy tájház látogatás vagy a falun kívül egy nagyobb kirándulás. A munkaterven is változtatnunk kellett, mert a nevelőtestületünk egyik tagja, aki 7 éve dolgozott nálunk – Lakatos Henrietta -, október 31.nappal közös megegyezéssel felmondott, helyére Csatóné Bander Éva kerül, és a fenntartó által finanszírozott pedasszisztens helyére pedig Farkas Kitti kerül. Szeptember 17-től 1 dajkánk tartós betegsége miatt hiányzik, valószínűleg ő már az évben nem is fog jönni. A másik 3 dajka helyettesíti őt, valamint a takarítási feladatokba

besegítenek a közfoglalkoztatottak. Azonban, ha januárban sem tudja felvenni a munkát akkor január 1-től megbízási szerződéssel egy dajkát kell foglalkoztatnom, hiszen a közfoglalkoztatottak bizonyos dajkai feladatokat nem láthatnak el a csoportokban. Következő évben 2 minősítő vizsga lesz 2 gyakornoknak, ők át lesznek sorolva pedagógus 1 minősítésbe, illetve nekem lesz 1 vezetői és egy intézményi tanfelügyelet. Ez nagyon sok adminisztrációval jár, többek között november 30.-ig fel kell tölteni a pedagógiai programot és a SzMSz átdolgozását, így a következő testületi ülésen ennek elfogadását szeretném előterjeszteni és kérni. Bázisintézményi feladatainkból utolsó éve van a pályázatnak, 6 oktatófoglalkozást vállaltunk ebben a nevelési évben is. Optimalizálni kell ezeket a terheket, hiszen egy-egy ilyen oktatófoglalkozás nagyon sok felkészülést igényel, és a kiscsoport pedagógusain kívül, minden pedagógusnak vállalniuk kell ilyen bemutató foglalkozást. Pályázatok kapcsán jelenleg rajzpályázatokon veszünk részt, illetve pályáztunk egy használt étolaj befogadására alkalmas konténerre, Kereskedelmi és Hitelbank fásítási programjában veszünk részt, mert az udvaron rengeteg, fa ki lett vágva, és ezek hiánya az idei nyáron nagyon érzékelhető volt. Sok segítséget kapunk a Szülői Munkaközösségtől. Egyre nagyobb az együttműködés és tudnak támogatni minket, pl. az óvodatej programhoz ők biztosítják a kakaót, a gabonapelyhet, vagy épp a Márton-napi programunkhoz ők biztosítják a mécseseket. Az óvodatej program jól működik, napi 18 liter tejet kapunk, heti 4 napon és nagyon szeretik a gyerekek. A civil szervezetekkel is jó kapcsolatot ápolunk, tőlük is sok segítséget és adományt kapunk. A covid óta teljesen megváltozott a nyári nyitvatartásunk is, igyekszünk a dolgozó szülőket még jobban segíteni. Így a nyári a nyitvatartás a 2 hetes takarítási szünet kivételével folyamatos. A nyári hőség miatt volt, hogy napokig 32 fok volt a csoportokban, ezt ventilátorokkal próbáltunk orvosolni, de a jövőben szeretnénk legalább 1 csoportszobát klímával felszerelni, hogy alvásidőre lehűljön, mert ilyenkor a gyerekeknél a túlhevülés veszélye áll fenn. A múlt hónapban nagy repedéseket vettünk észre az épület falain, főleg a régi és az új rész találkozásánál, de az irodákban is látható, ennek okát jelenleg nem tudjuk. Nagyvonalakban ennyit szerettem volna, várom a kérdéseket, ami felmerült a beszámoló olvasása közben.

# Forgácsné Román Rita alpolgármester

Nagyon szépen köszönjük a részletes és tartalmas beszámolót, két kérdésem lenne. A Lakatos Heni vezette a Biztos Kezdet Klubot, ha ő leszámolt akkor ki fogja tovább vinni?

# Barna Erika óvodavezető

Igen, átvette egy másik pedagógus, aki régen is működtette, Bótáné Brigi.

# Forgácsné Román Rita alpolgármester

A repedések valószínűleg összeköthetők valami földmozgással, mert a templomban is és más intézményekben is jelentek meg nagy repedések augusztus hónapban. Nem tudom, ezt milyen módon tudnánk orvosolni? Köszönöm a beszámolót és jó munkát kívánok nektek.

# Sári László polgármester

A vis maiornál 7 napos bejelentési kötelezettség van, és nem megfelelő indok a bejelentésre a földrengés. Igen, én is tapasztaltam több intézménynél repedést. Ezt most nem merném megkockáztatni, de biztos vagyok benne, hogy találunk forrást arra, hogy orvosoljuk ezeket a problémákat. Úgy gondolom, ami mindenképp pozitív az új vezetésben, hogy a mobiltelefon

használtat le lett csökkentve a dolgozók körében, hiszen, ha 100 gyerek van kint az udvaron, még úgy is történhetnek problémák, viszont ennek a veszélye csökken, illetve a csoportos beszélgetés megszüntetése által is. Úgy gondolom tiszta a lelkiismeretünk és amit lehetett elkövettünk és ezért köszöntet Barna Erika óvodavezetőnek. Az óvodával kapcsolatban érkezett még jelzés, a Dormándi óvodában 6 hetes a nyári bezárás, itt a két hét is nehezen kivitelezhető. A szülők jelentős része dolgozik és tényleg nagy segítség, azonban ezt is szabályozunk kell valamilyen módon, hiszen a kötelező szabadásokat ki kell adni. Nem szoktunk más intézményeket említeni, de pont a Dormáni óvoda kapcsán került ez szóba.

Nagyon részletes beszámolót kaptunk és szeretném megköszönni azt a lelkiismeret munkát és kérem ezt tolmácsolni a pedagógusok felé is.

Amennyiben nincs több kérdés, szavazást kérnék a beszámoló elfogadásáról. Aki az elhangzottakkal és az írásban kiadott tartalommal egyet ért, szavazzon!

*A képviselő testület egyhangú szavazással (hat igen szavazattal) az alábbi határozatot fogadta el:*

#  88/2022. (X.27.) határozata

Kerecsend Község Önkormányzatának Képviselő-testülete elfogadta a Berekerdő Óvoda 2021/2022. nevelési évben végzett munkájáról és az új nevelési év terveiről szóló beszámolót Határidő: november 27.

Felelős: Sári László

# napirendi pont

**Sári László polgármester**

A civil szervezetek támogatásával nem minden esetben év vége előtt szoktunk ezzel foglalkozni. Azonban az idei év költségvetése nagyon szűkös és annyi olyan külső hatás ért minket, amihez muszáj alkalmazkodni és kicsit a biztonságra törekedve gazdálkodni és ugyan nincs még vége az évnek, de úgy gondolom talán sikerül lezárni úgy, hogy jelentősebb probléma nem érhet minket. Az én javaslatom az, hogy a két polgárőr egyesület a tavalyi nagyságrendű támogatást kapja meg, viszont a többi civil szervezet támogatása most nem történne meg, aztán meglátjuk a jövőben mi fog történni. Még egy rendkívüli kiegészítő támogatásos kérelmünk bent van, hogy ezt hogyan bírálják el, azt nem tudom megmondani, de annak ellenére is, amit az előbb mondtam, szigorú fegyelmet kell tartani a költségvetésben hiszen el lehet szállni. Ezzel kapcsolatban pl. az orvosi lakás átadásra került, és ahogy elkezdődött a fűtés a belső szerkezeti vizesedés megjelent. Történt több bejárás és nem a fűtés és vízelvezetéssel van a gond és nem kívülről jövő vizesedésről van szó. Viszont így 2 ipari párátlanító gépet kell bérelnünk legalább 2 hétig, hogy ez a párás levegő megszűnjön. Voltak bizonyos technológiai kötöttségek is, és építési határidő is és még nem tudtunk akkor a 150 napos halasztásról sem. Adódott ez a váratlan kiadás és úgy gondolom a civil szervezetek is meg fogják érteni, hogy ez egy nehezebb időszak, nem tudjuk mire számítsunk. Korábban, kedvezőbb időszakokban minden további nélkül támogattuk a civil szervezeteket. A megállapított időszakos támogatásokat jövő év elejéig biztosítanunk kell, de azt tudni kell, hogy a szociális keret szeptemberben kimerült. Külön kapjuk a település fenntartásához és a többi feladat ellátáshoz a támogatásokat, így nem lehet átcsoportosítani a szociális keret

irányába. Csak a legsürgősebb esetekben tudunk segítséget adni, súlyos betegség, elhalálozás esetén. Nyilván olyan esetben, hogy télen nem működik az építő ipar – van több olyan munkalehetőség gyárak is, ahova sok kerecsendi jár, illetve, ha hirtelen bezárnak idegenforgalmi objektumok, ahova szintén sok kerecsendi jár. Ott lehet majd kell – ha lesz miből – átcsoportosítani a szociális keret terhére, ez esetben majd akkor összehívjuk a képviselő-testületet és közösen megvitatjuk és eldöntjük, hogy lesz megfelelő. Ez az oka amiért én ezt a javaslatot tenném, ezzel kapcsolatosan várom a kérdéseket.

# Forgácsné Román Rita alpolgármester

Én megértem az álláspontod, nagyra becsűlöm mindkét polgárőrség munkáját, de a többi civil szervezetet sajnálom, mert nekik is jó lett volna egy kis támogatás. Nyilván érthető, hogy a megszorítások miatt erre reális esély egyre kevesebb van. Ha úgy alakulna a költségvetés akkor ne feledkezzünk meg a civilekről hiszen sok olyan programot futattak végig a településen, amit az önkormányzat nem, és összefogták a közösséget és ha úgy alakulni ne feledkezzünk meg a civil szervezetek támogatásáról sem.

# Sári László polgármester

Egyetértek minden szavaddal, és én sem szívesen javasoltam ezt. Nem is emlékszem, hogy korábban lett volna olyan, hogy hetente-kéthetente készül ún. cash-flow és ott azért a pénzügy-gazdálkodáson lévő kollégák, jegyző kisasszony, jómagam, átnézzük, amit látunk a számlák tekintetében is, azt gondolom jól állunk, 60 napon túli tartozásunk nincs, a kifizetéseket is úgy ütemezzük. Azokat a kifizetéseket is – amik normatíva visszavonást jelentenek, ha nincs kifizetve – úgy gondolom azokat is le tudjuk zárni év végéig. Sajnos nagyon szigorúan kell vennünk ezeket a dolgokat, sajnos egy 4 órában foglalkoztatott kolléganőtől is meg kellett válnunk. Itt már sajnos le is csapódott az egyik civil szervezetünkre, hiszen az a kolléga - akinek a munkáját ez a 4 órás kolléganő segítette – nyilván munkaidőn kívül, de vállalta ennek a civil szervezetnek különböző pénzügyi- elszámolási dolgait, aztán így, hogy ezzel szembesült, hogy magára maradt, ettől a munkától visszalépett, de így is elő fog fordulni, hogy túlórázni kell. Úgy gondolom, azokat az intézkedések, amiket javasoltam és meg is hoztunk, elégségesnek kellene lenni. Elnézést kérek minden civil szervezet vezetőitől, tagjaitól, de ezt a lépést most meg kellett tennünk.

Amennyiben nincs több kérdés, ki az, aki támogatja ezt a döntést?

*A képviselő testület egyhangú szavazással (hat igen szavazattal) az alábbi határozatot fogadta el:*

#  89/2022. (X.27.) határozata

Kerecsend Község Önkormányzatának Képviselő-testülete a Kerecsend Közbiztonságáért Polgárőr Egyesület és a Kerecsendi polgárőr Egyesület számára 170-170.000 Ft működési támogatást állapít meg, melynek felhasználásáról a támogatott szervezeteknek 2022. december 31-ig kell elszámolniuk.

A Képviselő-testület megbízza Sári László polgármestert, hogy a támogatott szervezetekkel a támogatási szerződést aláírja, és azt követően a támogatás kifizetése iránt intézkedjen.

Határidő: november 27. Felelős: Sári László

# napirendi pont

**Sári László polgármester**

A bölcsődével kapcsolatban úgy láttuk gazdaságosnak, ha tavasszal költöznek, viszont vannak olyan dolgok, amiket a pályázat lezárásához még tolni kell tovább, ilyen a konyhai bútorzat elkészítése és beszerelése. Ezzel kapcsolatban az írásos anyag ki lett most osztva.

# dr. Szász Kata jegyző

A tegnapi nap volt a határidő az ajánlatok beérkezésére, a mai nap kaptuk meg az előterjesztést ezért nem került korábban kiküldésre az összegzés és a határozat javaslat.

# Sári László polgármester

A kiadott anyaggal kapcsolatban van-e kérdés?

# Forgácsné Román Rita alpolgármester

Rendelkezésre áll ez az összeg?

# Sári László polgármester

Igen.

Ha nincs több kérdés, akkor szavazhatunk? Aki elfogadja ezt az előterjesztést, kérem tegye fel a kezét!

*A képviselő testület egyhangú szavazással (hat igen szavazattal) az alábbi határozatot fogadta el:*

#  90/2022. (X.27.) határozata

Kerecsend Község Önkormányzatának Képviselő-testülete ***„Mini bölcsőde kialakítása Kerecsenden”* című projekt** (támogató okirat száma: PM/2002-2/2019.) „konyhai bútorzat elkészítése és beépítése” tárgyú beszerzési eljárásban az Adikafa Kft. ajánlatát fogadja el bruttó 781.050 Ft összegben.

A Képviselő-testület megbízza Sári László polgármestert, hogy a mini bölcsőde konyhai bútorzatának elkészítésére és beépítésére az Adikafa Kt-vel kössön szerződést 781.050 Ft összegben.

Határidő: november 27. Felelős: Sári László

# Sári László polgármester

Ez az előterjesztésünk Suha József alpolgármester úr kérésére szól, a testületi ülésekre vonatkozóan, így SzMSz-t is kell majd módosítanunk. Suha József a munkájából kifolyólag nem tudsz részt venni a testületi üléseken viszont, ha hétfőn vagy pénteken tartanánk az üléseket, akkor részt tudna venni. Van-e ezzel kapcsolatban kérdés, észrevétel?

# Nagy Ferenc képviselő

Úgy gondolom, ha módosítanunk kell, akkor tegyük hétfői napra.

# Sári László polgármester

A hétfői napon el tudna jönni, csak akkor nem 4 órakor kezdődne az ülés, hanem 5 órakor.

# Prokaj Milán képviselő

Véleményem szerint is a hétfői nap lenne a megfelelő, és korábbi ciklusban is így volt, ez a testület rakta korábbra, és ez az 5 óra a lakosság számára is így vállalható idő.

# dr. Szász Kata jegyző

Mivel ugye ehhez SzMSz módosítás szükséges, ez rendelet, így névszerinti szavazás szükséges.

Sári László igen

Forgácsné Román Rita igen Prokaj Milán igen

Burai József igen Nagy Ferenc igen

*A képviselő testület egyhangú név szerinti szavazással (hat igen szavazattal) az alábbi rendeletmódosítást fogadta el:*

# Kerecsend Község Önkormányzata Képviselő-testületének 8/2013. (V.29.) önkormányzati rendelete

**az Önkormányzat Szervezeti és Működési Szabályzatáról szóló 10/2022. (X.27.) önkormányzati rendelet módosításáról**

Kerecsend Község Önkormányzatának Képviselő-testülete a Magyarország Alaptörvénye 32. cikk (1) bekezdés d, pontjában, valamint a Magyarország helyi önkormányzatairól szóló 2011. évi CLXXXIV. törvény (Mötv.) 53. § (1) bekezdésében kapott felhatalmazás alapján az Önkormányzat Szervezeti és Működési Szabályzatáról a következőket rendeli el:

# Fejezet

**Az Önkormányzat szervezete és működése**

* 1. **A Képviselő-testület működése**

7.§ (1) A Képviselő-testület az üléstervben meghatározott időpontokban - ha a testület másként nem dönt - hétfői napon 17.00 órai kezdettel a Közösségi Házban - tartja rendes üléseit évente legalább hat alkalommal.

# 6. Záró rendelkezés

**14. §** Ez a rendelet a kihirdetését követő napon lép hatályba.

# dr. Szász Kata jegyző

Viszont akkor így az idei évi ülésterv is módosulna, hogy a keddi napokról átkerül a hétfői napokra, tehát november 22 helyett, november 21 és december 20 helyett, december 19.

# Sári László polgármester

Egyebekben valakinek kérdése van-e?

*Forgácsné Román Rita alpolgármester elhagyja a képviselő-testületi ülést, a 18 órai közmeghallgatásra érkezik vissza.*

# Román István

Köszöntök mindenkit. Jegyző kisasszonytól szeretném megkérdezni, hogy ezen a testületi ülésen, miért nincs jegyzőkönyvvezető?

# dr. Szász Kata jegyző

Azért nincs ezen a testületi ülésen jegyzőkönyvvezető mert egy oktatáson vesz részt, amire már fél éve jelentkezett, ezért most gyakorlatilag én vagyok a jegyzőkönyvvezető.

# Román István

És ez így szabályos.

# dr. Szász Kata jegyző

Ez így igaz.

# Román István

Amit meg szeretnék még említeni, hogy a Petőfi utca végén megjelent újból a szemétrakás. Aztán itt voltam az előző testületi ülésen is és fölvetettem a köztájékoztatásnak a kérdését is, és megnéztem a rendeletet és fél éve lett elfogadva az a határozat, amely szerint fél évig nem lehet hozzászólni a facebook oldalhoz. Innentől ezt a határozatot módosítani kellene, mert lejárt.

# dr. Szász Kata jegyző

Értem, viszont amíg a testület valamelyik tagja részéről nincs olyan felszólalás, hogy szeretné megmódosítani, akkor addig gyakorlatilag hatályban marad az ilyen típusú rendelkezés. Nem úgy szól a határozat, hogy azt követően nyomban átvált arra, hogy akkor engedélyezve van a hozzászólás, hanem ugye az van benne, hogy félévig ki van kapcsolva a hozzászólás, azt nem mondja ki, hogy fél év után visszakapcsolásra kerül. Ez akkor került volna, ha itt valaki felszólal, hogy szeretné a testület részéről, hogy visszakapcsolásra kerüljön, akkor születik egy új határozat, hogy akkor igen, vagy nem. Ez így előterjesztésben nem került elő, így ez a határozat megmaradt.

# Román István

Értem, akkor viszont felhívnám a képviselő-testületet arra, hogy foglalkozzon már ezzel a dologgal. Ha nyilvánossá tudnak tenni Demjénben egy testületi ülést, akkor úgy gondolom itt sincs semmi akadálya, hogy a nyilvános testületi ülés felkerüljön a facebook oldalra. Akkor a lakosság meg tudná nézni és tájékozódni tudna arról, hogy itt milyen munka folyik.

# dr. Szász Kata jegyző

A jegyzőkönyvek minden esetben felkerülnek a honlapra.

# Román István

Igen, de régebben még amikor én is képviselő voltam közvetítette a tv. Most, mivel erre már lehetőség nincs, de valamilyen úton-módon csak meg kellene oldani, hogy nyilvánosságra kerüljenek azok, amik itt elhangzanak, vagy nem hangzanak el. A facebook és a honlap, ahonnan értesülni lehet. A közmeghallgatásról is a facebook oldalról értesültünk. Polgármester úr, meg lett csináltatva a hangos bemondó. Miért nincs használva? Miért nincs tájékoztatva az ember? Elhangzott olyan is, hogy van, akit zavar. De nem kis pénz lett erre áldozva, hogy ez meg legyen csinálva. Valahogy ezt hasznosítani kellene. Köszönöm szépen.

# Sári László polgármester

Igen, ez egy LEADER-es pályázat volt, de ahhoz, hogy a falu minden pontján értesüljenek az információról, a legmagasabb pontra tettük ezt az antennát, ami sajnos egy villámcsapás következtében villámhárítóként funkcionált, és meghibásodott. Sajnos az a baj, hogy ilyen típusú antennát már nem gyártanak. Elkértünk Verpeléttől egy ugyanilyen antennát, ami tőlük leszerelésre került, és ez a probléma ismét megtörtént idén nyáron, így jelenleg használhatatlan a hangos bemondó. Tehát nem tudjuk úgy használni, hogy a falu minden pontján hallható legyen. Nyilván, ha lesz erre valamilyen forrás vagy lehetőség – nyilván nem hiába találták ezt ki, ráadásul mi ezzel védtük azt ki, mert nem volt pénzünk, hogy a légoltalmi szirénákat megjavíttassuk és nem is nagyon szakember, aki ezt vállalta, mire kerestünk ilyen szakembert, addigra a katasztrófavédelem elfogadta, hogy van ilyen hangosbemondónk, ami ezt a funkciót betöltse. Sajnos most ez nem egy szabályos helyzet, mert sem a légoltalmi szirénánk, sem a hangos hírmondónk nem működik, nyilván ezt orvosolni kell. Nem vagyok biztos benne, hogy ez a jövő évi költségvetésünk saját terhére belefér, de ha lesz pályázat erre, akkor azt megragadjuk. Teljesen más, teljesen új műszaki megoldások vannak, azok a technikák, amik most vannak, azok már ebben a rendszerben nem alkalmazhatóak. Nyilván az a cél, hogy ebbe az új irányba menjünk el, ha lesz rá forrás, akkor az mindenképp a település javát szolgálná. Nyilván nem azért lett telepítve, hogy ne működjön. Nyilván a domborzati viszonyok miatt nem tudjuk úgy megoldani, hogy a hang mindenhova elérjen és egy-egy magasabb épület –templom, malom – meg a nyári szélsőségek miatt villámhárítóként szolgál. A technikai hátterét én nem tudom, két szolgáltatóval is beszélgettünk, akivel kapcsolatba állunk, a Tisztítsuk meg az országot projektbe egy másik szolgáltatóval építettük ki a kamerákat. Aki most felügyeli a dolgainkat attól nehezen tudunk megválni, mert az információbiztonsági dolgokat ő felügyeli, ami egy kötelező dolog – jegyző kisasszony említette, hogy ebből tesz egy vizsgát és ezt a feladatot ellátja. Nyilván a megoldásra törekszünk.

# Prokaj Milán képviselő

Amit Román István mondott, azzal tudok azonosulni, mármint azzal a részével, hogy szerintem sem feltétlenül van rendben teljes mértékben a nyilvánosság, amiből a lakosság információhoz tud jutni. A jegyzőkönyvek nagyon jó, hogy fent vannak és szeretném is elmondani, hogy ezek most tényleg fent is vannak, mert elmondhatom, hogy ebből is akadtak problémák régebben. Nekem háromszor volt olyan előterjesztésem, hogy a videó felvételeket rajtuk fel, technikai feltételei is megvoltak, igazából csak a szándék nem volt. Polgármester úrral mi azon voltunk, hogy legyenek nyilvánosak a felvételek, ugyanis azt látni kell, hogy igen vannak jegyzőkönyvek, van testületi ülés is, ahova be lehet jönni, de nem feltétlenül

olvassák az emberek a jegyzőkönyveket, az meg hogy 4 órakor kezdődött a testületi-ülés nem feltétlenül volt szerencsés, az emberek még olyankor dolgoznak, családi ügyeket intéznek, és ha akarnak, sincs meg annyira a lehetőségük amennyire szeretnék. Viszont egy videó felvétel, ami nyilvános, az úgymond kényelmes. Azért is lenne jó ez – de én már nem akarok ebbe belemenni, mert tudom mi a szavazás végeredménye, mert sok olyan pletykát, félreértést, ami keletkezik a településen, amit az ember a saját fülével hall, saját szemével látja, hogy ki mit mondott, az egyértelmű információ lenne. Szerintem ez praktikus lenne, ha ilyen lenne, én biztos támogatnám, de nem tudok mást csinálni, tiszteletbe tartom az előző döntéseket. Röviden ennyit szerettem volna, köszönöm.

# Sári László polgármester

Úgy gondolom nincs akadálya, hogy év elején újból napirendre tűzzük. Nem látok most olyan egymással ellenségeskedő hangvételt, ami ennek gátat szabna, erről döntsön a testület. Köszönöm az észrevételeket.

A mai képviselő-testületi ülést bezárom. Most szünetet tartunk és folytatjuk a közmeghallgatással.

kmf.

Sári László dr. Szász Kata

polgármester jegyző